LXVI.  Privilegia pro Ecclesia Ariminensi.   (Anno 1144, Maii 21.) [UGHELLI,  Italia sacra,  II, 422.]
LUCIUS episcopus, servus servorum Dei, vener. fratri RAYNERIO Ariminensi episcopo, ejusque successoribus canonice promovendis in perpetuum
In eminenti apostolicae sedis specula disponente Domino constituti ex injuncto nobis officio fratres nostros episcopos debemus diligere, et Ecclesiis sibi a Deo commissis, suam justitiam conservare. Praedecessorum ergo nostrorum Romanorum pontificum vestigiis inhaerentes, tuis in Christo frat. charissime Rayneri episcope, postulationibus impartimur assensum, et S. Ariminensem Ecclesiam, cui Deo auctore praesides, S. R. Ecclesiae privilegiis munientes, ad ipsius loci stabilitatem et pacem, monasteria, plebes, ecclesias, curtes, massas, salas, castella, casalia, vineas, terras, sylvas, paludes, praedia culta et inculta, cum decimis et colonis suis, servis et ancillis, aldionibus et caeteris omnibus, quae aliquorum fidelium concessione, sive acquisitione qualibet ei juste et legaliter pertinent, vel etiam, quae de nostrae S. R. Ecclesiae tenet, tibi tuisque legitimis successoribus confirmamus, in quibus haec propriis nominibus duximus apponenda, scilicet: infra civitatem Ariminensem, ecclesias S. Michaelis archangeli, S. Innocentiae, S. Mariae in Tribio, et SS. martyrum Cosmae et Damiani, quae vocatur S. Crucis, S. Agnetis, S. Genesii, S. Euphemiae, ecclesiam S. Joannis evangelistae, S. Martini, S. Sylvestri, S. Vitalis, S. Laurentii sitam supra portam Gallicam, cum omnibus pertinentiis earum, extra civitatem vero monasterium S. Petri, cum oratorio S. Mauri, ecclesiam SS. Andreae et Donati, ecclesiam S. Joannis Baptistae, quae vocatur foris portam, cum destructa Ecclesia S. Stephani, quae invicem sibi cohaeret, ecclesiam S. Apollinaris et monasterium S. Gaudentii, cum oratorio S. Victoris cum omnibus earum pertinentiis, ecclesiam SS. Joannis et Pauli, ecclesiam S. Gregorii infra eamdem civitatem in suburbio, ecclesiam S. Mariae Majoris, plebem S. Angeli in salute, plebem SS. Joannis et Petri, quae vocatur in Corpedo, ecclesias S. Mauri, S. Martini, S. Christophori, S. Mariae, et quidquid juris habetis in monasterium S. Theonisti infra ipsam plebem, plebem S. Pauli et Stephani, ecclesiam S. Prosperi, ecclesiam S. Petri, ecclesiam S. Mariae in Cento, ecclesiam S. Mariae in Vernano, et S. Joannis in Frelioli infra ipsam plebem sitas, plebem S. Joannis in Galilaea, ecclesias S. Christophori in Flanignano, ecclesiam S. Laurentii in castro Sulani, ecclesiam S. Pauli in curte ejusdem castri, ecclesiam S. Margaritae in castro cum curseto, et ecclesiam S. Andreae, ecclesiam S. Christophori in castro Scortigato, et S. Vicini, plebem S. Archangeli, quae vocatur in Acerbolo, ecclesiam S. Mariae in Camerano, et S. Joannis in Cento, S. Andreae in Gallia, S. Mariae Novae, S. Mariae in Ceola, S. Bartholomaei in Tribio infra ipsam plebem sitas, plebem SS. Viti et Modesti, ecclesiam S. Justinae, S. Juvenalis infra ipsam plebem, plebem S. Martini, quae vocatur in Burdundo, seu Burdunchio, plebem S. Laurentii, quae vocatur in monte Appadiano, ecclesias S. Christinae, S. Martini, quae vocatur in Viginti, S. Mariae in Virgilano, S. Mariae in Paterno, et quidquid juris habet in ecclesia S. Hermetis infra ipsam plebem sitas, plebem S. Joannis in Bulgaria nova, ecclesiam S. Apollinaris, quae in deserto rejacet, ecclesiam S. Martini, quae vocatur in Cerreto, ecclesiam S. Petri in castro Veraculi, et quidquid juris habet in ecclesiis S. Andreae, S. Blasii, et S. Viti in Gualdo infra ipsam plebem sitas, plebem S. Joannis in Cella Jovis, et plebem S. Innocentiae, plebem S. Laurentii in strata, plebem S. Gregorii in castro Conce, cum oratorio S. Stephani sito juxta ipsam plebem, S. Erasmi, ecclesiam S. Andreae, plebem S. Sabini, ecclesiam S. Joannis in Pasciano, plebem Inferni, quae vocatur S. Columbae, ecclesiam S. Donati, et S. Martini, S. Mariae in Uria, S. Petri, quae vocatur Accorti, S. Petri in Laureto infra ipsam plebem, plebem S. Laurentii in Barcola, et praedicta monasteria, et ecclesias omnes, quae in Ariminensi comitatu sitae sunt, cum pertinentiis earum, tibi tuisque successoribus confirmamus: eidem etiam Ariminensi Ecclesiae roboramus portam Sancti Donati, quae vocatur Sancti Andreae totam in integrum medietatem de porta Gallica, quae vocatur S. Petri, porticum totum in integrum, per quod pergitur ad mare, et porticum, unde ingressus est ad episcopium, medietatem totam ex integro rite littoris maris, cum medietate de districtu suo, quae ad ripas littoris pertinet, sive de Judaeis, sive de Christianis, verum etiam et littus maris decurrens a flumicello usque ad flumen, qui vocatur Maricula. Ad haec praedecessorum nostrorum vestigiis insistentes sicut ab eis sancitum est, ita et nos mansuri in perpetuo de caetero sancimus, ut Ariminensis Ecclesia nulli alteri alii Metropoli, nisi tantum sanctae et apostolicae Romanae subjecta sit Ecclesiae, ipsiusque antistes tantum a Romano pontifice omni tempore consecretur. De supradictis autem rebus juris sanctae Romanae Ecclesiae, quas praefata Ariminensis Ecclesia possidet, tu, et tui successores pro pensione triginta denariorum solidos annis singulis Lateranensi palatio persolvatis. Plebem vero Sancti Paterniani cum decimis, et caeteris suis pertinentiis, necnon cum iis quae beati Petri juris sunt in fundo Arginariae, sub annuo censu viginti quatuor denariorum Lucensium nobis nostrisque successoribus annualiter persolvendo, tibi tuisque successoribus committimus, et praesentis scripti pagina confirmamus. Decernimus ergo, etc.; si qua igitur, etc.; cunctis autem, etc. Ego Lucius catholicae Ecclesiae episcopus. Ego Conradus Sabinen. episc. Ego Imarus Tusculan. episc. Ego Petrus Albanen. episc. Ego Raynerius presb. card. tit. S. Priscae. Ego Thomas presb. card. tit. Vestinae. Ego Gilbertus presb. card. tit. S. Marci. Ego Nicolaus presb. card. tit. S. Ciriaci. Ego Manfredus presb. card. tit. S. Sabinae. Ego Albertus presb. card. tit. S. Anastasiae. Ego Octavianus diac. card. tit. S. Nicolai in carc. Tull. Ego Rodulphus diaconus card. Sanctae Luciae in Septa Solis. Ego Joannes diac. card. S. Mariae novae. Ego Gregorius diac. card. S. Angeli. Ego Astaldus diac. card. S. Eustachii. Datum Laterani per manum Baronis sanctae Romanae Ecclesiae subdiaconi, XII Kal. Jun. indict. 7, Incarn. Dom. 1144, pontificatus vero D. Lucii papae II anno I.